Ducado de Alba de Tormes

O Ducado de Alba de Tormes, comunmente denominado ducado de Alba a secas, é un título nobiliario hereditario que o rei Henrique IV de Castela outorgou, en 1472, a García Álvarez de Toledo y Carrillo de Toledo, II conde de Alba de Tormes, ao converter o seu condado de Alba de Tormes nun ducado, que hoxe en día, e dende hai máis de cincocentos anos, é un dos principais e máis tradicionais títulos do Reino de España e o que lle dá nome á Casa de Alba, como propietaria deste, constituíndo a liñaxe familiar máis importante de España en soleira, avoengo e relevancia histórica.

 Historia 
En 1429, Xoán II de Castela outorgou a vila de Alba de Tormes e o título de señor desta vila ao bispo Gutierre Álvarez de Toledo. Ao morrer este sen deixar descendencia, o señorío pasou ás mans do seu sobriño Fernando Álvarez de Toledo y Sarmiento, IV señor de Valdecorneja, a quen o propio Xoán II nomeou en 1438 I conde de Alba de Tormes, polos servizos prestados á coroa.

En 1472, Henrique IV de Castela, elevou o condado a ducado na persoa de García Álvarez de Toledo y Carrillo de Toledo, sendo este o I duque de Alba de Tormes.

Posteriormente, os Reis Católicos outorgaron a capitanía xeneral dos seus exércitos ao II duque de Alba, Fadrique Álvarez de Toledo y Enríquez.

En 1520 o rei Carlos I de España incluíu aos duques de Alba de Tormes entre os vinte e cinco primeiros Grandes de España.

 Familias 
No ducado sucedéronse tres familias:
A primeira foi a Casa de Alba orixinal ou casa de Toledo, que durou case tres séculos, ao longo dos cales se sucederon once duques e que se prolongou dende a súa creación ata a súa extinción en 1755 a causa da morte de María Teresa Álvarez de Toledo y Haro, o XI titular e primeira muller en ostentar o ducado. Aos representantes desta primeira Casa, que foi a que se perpetuou por máis tempo, coñéceselles co nome de Albas maiores debido a que os seus duques tiveron unha moi destacada actuación na historia da Monarquía Hispánica sendo a máis tradicional das tres.
A segunda ou casa de Silva, foi a que se prolongou unicamente por algo menos de medio século durante o cal a herdaron dous duques, que comezou con Fernando de Silva y Álvarez de Toledo -o fillo da XI duquesa- e se estendeu ata 1802, ano do falecemento sen descendencia directa de María Teresa de Silva Álvarez de Toledo, o XIII xefe da liñaxe e a segunda muller que ostentou o título ducal. Foi a casa que menos duración temporal e menos titulares tivo e continuou fortemente vinculada á familia orixinaria dos Álvarez de Toledo.
A terceira ou casa de Fitz-James Stuart, é a que se estendeu por algo máis de dúas centurias e que se iniciou cun descendente do fillo bastardo do rei Xacobe II de Inglaterra, primo segundo da XIII duquesa, e que continúa ata a actualidade.

 Lista de duques de Alba 
 Señores de Alba de Tormes (1430-1439) 

 Gutierre Álvarez de Toledo, I señor de Alba de Tormes. Tamén bispo de Palencia e arcebispo de Sevilla e primado de Toledo, (1376-1446).
 Fernando Álvarez de Toledo y Sarmiento, II señor de Alba de Tormes, (1390-1464).

 Condes de Alba de Tormes (1439-1472) 

 Fernando Álvarez de Toledo y Sarmiento, I conde de Alba de Tormes, (1390-1464).
 García Álvarez de Toledo y Carrillo de Toledo, II conde de Alba de Tormes, (?-1488).

 Duques de Alba de Tormes (dende 1472) 

  Titular  Período I  García Álvarez de Toledo y Carrillo de Toledo   1472-1488 II  Fadrique Álvarez de Toledo y Enríquez  1488-1531 III  Fernando Álvarez de Toledo y Pimentel, «el Gran Duque de Alba»  1531-1582 IV  Fadrique Álvarez de Toledo y Enríquez de Guzmán  1582-1585 V  Antonio Álvarez de Toledo y Beaumont   1585-1639 VI  Fernando Álvarez de Toledo y Mendoza   1639-1667 VII  Antonio Álvarez de Toledo y Enríquez de Ribera   1667-1690 VIII  Antonio Álvarez de Toledo y Fernández de Velasco   1690-1701 IX  Antonio Álvarez de Toledo y Guzmán  1701-1711 X  Francisco Álvarez de Toledo y Silva  1711-1739 XI  María Teresa Álvarez de Toledo y Haro  1739-1755 XII  Fernando de Silva y Álvarez de Toledo  1755-1778 XIII  María del Pilar Teresa Cayetana de Silva Álvarez de Toledo  1778-1802 XIV  Carlos Miguel Fitz-James Stuart y Silva  1802-1835 XV  Jacobo Fitz-James Stuart y Ventimiglia  1835-1881 XVI  Carlos María Fitz-James Stuart y Palafox  1881-1901 XVII  Jacobo Fitz-James Stuart y Falcó  1902-1953 XVIII  María del Rosario Cayetana Fitz-James Stuart y Silva  1953-2014 XIX  Carlos Fitz-James Stuart y Martínez de Irujo  2015-

 Véxase tamén 
 Ligazóns externas 
 Luengo O., Gonzalo A., 2006, Árbol Genealógico de parte de la nobleza europea, onde se atopa o árbol xenealóxico completo dos duques de Alba, dende o século XI. 
 Historia do Gran Duque de Alba, resumo con datas e a relevancia da súa figura histórica. 
 Fontes documentais 

Categoría:Grandeza de España
Categoría:Ducados de España